TOKI ERAKUNDEA

Epaimahaiko kideak izendatzea, behin-behineko enplegua egonkortzeko eta finkatzeko deialdietan

EBAZPENA, alkate udalburuak emana, zeinaren bidez izendatzen baitira epaimahaiko kideak, honako honetan/hauetan: deialdia(k), lanpostu hutsak betetzeko; hain zuzen ere, behin-behineko enplegua egonkortzeko eta finkatzeko prozesu bereziari dagozkion lanpostu hutsak, jarraikiz uztailaren 1eko 19/2022 Foru Legearen 6.2 artikuluari (foru lege horren bidez neurriak hartzen dira egonkortze prozesuak gauzatzeko Nafarroako Administrazio Publikoetan, abenduaren 28ko 20/2021 Legearen ondorioz –lege horrek hizpide ditu enplegu publikoan behin-behinekotasuna murrizteko premiazko neurriak–).

2021eko abenduaren 29an, Estatuko Aldizkari Ofizialean argitaratu zen 20/2021 Legea, abenduaren 28koa, hizpide dituena enplegu publikoan dagoen behin-behinekotasuna murrizteko premiazko neurriak, eta hartan aurreikusten da egitea administrazio publikoetan behin-behineko enplegua egonkortzeko prozesu bat. Lege horrek, hamargarren xedapen gehigarrian, xedatzen du hura Nafarroako Foru Komunitatean aplikatuko dela jarraikiz Konstituzioaren 149.1.18 artikuluari eta lehenbiziko xedapen gehigarriari, eta abuztuaren 10eko 13/1982 Lege Organikoari (Nafarroako Foru Eraentza Berrezarri eta Hobetzeari buruzko Lege Organikoa).

Gero, onetsi zen 19/2022 Foru Legea, uztailaren 1ekoa, zeinaren bidez neurriak hartzen baitira egonkortze prozesuak gauzatzeko Nafarroako Administrazio Publikoetan. Haren 6.2 artikuluan ezartzen da epaimahai kalifikatzaileak izendatuko direla egonkortze prozeduren deialdia onetsi ondoren eta izangai onartuen eta baztertuen behin betiko zerrenda onetsi baino lehen. Horretaz gain, ezartzen da epaimahaien kide kopurua bakoitia izanen dela, hiru gutxienez, eta horien ordezkoen kopuru bera izendatu beharko dela.

Kalifikazio epaimahaiko kideek parte hartzeari uko egin beharko diote, eta organo dei egileari horren berri eman, baldin badaude urriaren 1eko 40/2015 Legearen 23. artikuluan abstentziorako aipatzen diren egoeretako batean (Sektore Publikoaren Araubide Juridikoari buruzko Legea). Izangaiek, halaber, zilegi dute epaimahaikideak errekusatzea, egoera horietako bat gertatzen denean.

Horiek horrela, eta erabiliz apirilaren 2ko 7/85 Legearen 21.1. artikuluan ezarritako eskumenak (lege horren bidez arautzen dira Toki Araubidearen Oinarriak),

EBAZTEN DUT:

1. Epaimahaietako kide titularrak eta ordezkoak izendatzea, honako honetan/hauetan: deialdia(k), bete daitezen behin-behineko enplegua egonkortzeko eta finkatzeko prozesuari dagozkion lanpostu hutsak.

2. Epaimahaien osaera zehazteko eredua onestea.

3. Ebazpen hau deialdia egin duen toki-erakundearen web-orrian argitaratzea.

Ebazpen honen aurka, hautara, errekurtso hauetako bat aurkezten ahal da:

a) Administrazioarekiko auzi-errekurtsoa, zuzenduko zaiona Nafarroan administrazioarekiko auzietan eskumena duen organoari, bi hilabeteko epean, ebazpen hau jakinarazi eta biharamunetik hasita.

b) Gora jotzeko errekurtsoa, Nafarroako Administrazio Auzitegiari zuzendua, hilabeteko epean, ebazpena jakinarazten denetik hasita.

c) Berraztertzeko errekurtsoa, egintzaren organo egileari zuzendua, hilabeteko epean, ebazpen hau jakinarazi eta biharamunetik hasita.

Eguna eta sinadura:

**I. ERANSKINA.-EPAIMAHAIEN OSAERA**

*Epaimahaiaren koadro bat, deialdiko lanpostu bakoitzeko*

**HONAKO DEIALDI HONETAKO KALIFIKAZIO EPAIMAHAIA**

Lanpostua:

Deialdia Nafarroako Aldizkari Ofizialaren zer aletan argitaratu zen (zenbakia eta data):

Deialdiaren esteka:

**Kide bakoitzaren izena, bi deiturak eta kargua:**

Epaimahaiburua:

Ordezkoa:

Epaimahaikidea:

Ordezkoa:

Epaimahaikide idazkaria:

Ordezkoa: